En fritvalgsordning er et gode, som mange lønmodtagere nyder godt af. En fritvalgsordning består i, at arbejdsgiver hver måned - eller ved hver lønudbetaling - sætter en bestemt procentdel af medarbejdernes ferieberettigede løn ind på en såkaldt fritvalgskonto eller fritvalgsopsparing. Frivalgskontoen er nemlig en løbende opsparing, som arbejdsgiver laver på medarbejderens vegne. Det er så op til medarbejderen selv at bestemme, hvordan pengene skal bruges - inden for de rammer den enkelte fritvalgsordning sætter. Én gang om året vælger den enkelte medarbejder typisk, om pengene fra fritvalgsordningen skal udbetales som ekstra løn, bruges på for eksempel seniordage, omsorgsdage eller feriefridage, eller om de skal sættes ind på vedkommendes pensionsopsparing.